PINSEfortællinger Pressemeddelelse

ExpandingCanvas er et tværkunstnerisk ensemble, der udforsker spændingsfeltet mellem billedkunst og musik. Musik og billeder forvandler kort sagt hinanden. Man kan pludselig SE musikken og HØRE billederne.

Billedkunstner Indigo Richards arbejder med streg, motiv og farve på en glasplade. Der er et videokamera monteret over pladen, og billederne projiceres derved videre til lærredet direkte “in the making”. Instrumentalister og komponister Tine K. Skau og Kai Stensgaard står med elektroniske og akustiske instrumenter for skabelsen af lydbilledet. Det er i høj grad en spil-levende øjeblikkelig oplevelse, hvor publikum får et unikt indblik i kunstnernes skabende proces.

Billedkoncerten indledes med en kunstvideo, der forklarer pinsens rolle i den gammeltestamentlige sammenhæng.

Pinsen i Nye Testamente fortælles derefter  i musik og billeder i tre satser gennem ordene LUFT, VAND og ILD.

LUFT for Guds åndedrag, VAND for optagelsen i menighedens fællesskab og ILD for Helligånds-flammen, der sætter sig på disciplenes hoveder.

Lydsporet bag Skau og Stensgaards kompositioner giver sammen med videoprojektionen af Indigo Richards levende motiver en tekstnær og central fortolkning af Helligåndens komme og kirkens fødselsdag.

Ensemblet etablerede sig i 2014 med produktionerne Tro, Håb og Kærlighed og har siden lavet kirkekuntscerter, workshops og offentlige bestillingsopgaver. I 2016 kom den eventyrlige billed- og musikproduktion JULEEVANGELIET.

I PÅSKEEVANGELIET (2017) bringer og forvandlingsbilleder publikum helt tæt på beretningen fra påsken år 33 i Jerusalem.

ExpandingCanvas

Billdkunstner Indigo Richards, pensler

Komponist & performer Tine K. Skau, blæs

Komponist & instrumentalist Kai Stensgaard, slagtøj

Kunstvideo: Stilleben/billedkunstner Karen T, speak & manus/Tine K. Skau, klipning & editering/Kai Stensgaard.